NÁRODNÁ RADA SLOVENSKEJ REPUBLIKY

**V. volebné obdobie**

Číslo: 2312/2011

**409a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (tlač 409) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 514 z 30. júna 2011 pridelila vládny návrh zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (tlač 409) na prerokovanie týmto výborom:

 **Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre hospodárstvo, výstavbu a dopravu a**

 **Výboru Národnej rady Slovenskej republiky pre pôdohospodárstvo a životné prostredie**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky neprijal platné uznesenie, nakoľko návrh uznesenia nezískal súhlas nadpolovičnej väčšiny prítomných poslancov.

Výbor Národnej rady Slovenskej republiky pre hospodárstvo, výstavbu a dopravu uznesením č. 184 z 25. augusta 2011 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo a životné prostredie uznesením č. 111 z 13. septembra 2011 s vládnym návrhom zákona **súhlasil**  a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplýva tento pozmeňujúci a doplňujúci návrh s odporúčaním gestorského výboru:

1. K čl. I bodu 2

 V 2. bode slová „a na konci sa vkladá odkaz 1“ sa nahrádzajú slovami „a na konci sa nad slovo „zvierat“ umiestňuje odkaz 1“.

 Ide o legislatívnu úpravu.

**Výbor Národnej rady Slovenskej republiky pre hospodárstvo, výstavbu a dopravu**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

2. K čl. I bodu 2 (poznámka pod čiarou k odkazu 1)

V poznámke pod čiarou k odkazu 1 vložiť za slová „Mimoriadne vydanie Ú. v. EÚ, kap. 3/zv. 45“ čiarku a slová „Ú. v. EÚ L 162, 30.4.2004“.

Ide o legislatívno-technickú úpravu súvisiacu so zaužívaným spôsobom uvádzania informácie o publikácii právne záväzných aktov Európskej únie v úradnom vestníku.

**Výbor Národnej rady Slovenskej republiky pre hospodárstvo, výstavbu a dopravu**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

3. K čl. I bodu 7(poznámka pod čiarou k odkazu 1a)

V poznámke pod čiarou k odkazu 1a vložiť za slová „Mimoriadne vydanie Ú. v. EÚ, kap. 3/zv. 6“ čiarku a slová „Ú. v. ES L 237, 5.9.1984“, za slová „Mimoriadne vydanie Ú. v. EÚ, kap. 3/zv. 10“ čiarku a slová „Ú. v. ES L 145, 8.6.1990“ a za slová „Mimoriadne vydanie Ú. v. EÚ, kap. 3/zv. 18“ čiarku a slová „Ú. v. ES L 19, 25.1.1996“.

Ide o legislatívno-technickú úpravu súvisiacu so zaužívaným spôsobom uvádzania informácie o publikácii právne záväzných aktov Európskej únie v úradnom vestníku.

**Výbor Národnej rady Slovenskej republiky pre hospodárstvo, výstavbu a dopravu**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

4. K čl. I bodu 8 (poznámky pod čiarou k odkazom 1b a 1c)

V poznámke pod čiarou k odkazu 1b vložiť za slová „Mimoriadne vydanie Ú. v. EÚ, kap. 3/zv. 9“ čiarku a slová „Ú. v. ES L 247, 23.8.1989“.

V poznámke pod čiarou k odkazu 1c vložiť za slová „Mimoriadne vydanie Ú. v. EÚ, kap. 3/zv. 9“ čiarku a slová „Ú. v. ES L 247, 23.8.1989“.

Ide o legislatívno-technickú úpravu súvisiacu so zaužívaným spôsobom uvádzania informácie o publikácii právne záväzných aktov Európskej únie v úradnom vestníku.

**Výbor Národnej rady Slovenskej republiky pre hospodárstvo, výstavbu a dopravu**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

5. K čl. I bodu 10 (poznámka pod čiarou k odkazu 1d)

V poznámke pod čiarou k odkazu 1d vložiť za slová „Mimoriadne vydanie Ú. v. EÚ, kap. 3/zv. 9“ čiarku a slová „Ú. v. ES L 247, 23.8.1989“ a za slová „Mimoriadne vydanie Ú. v. EÚ, kap. 3/zv. 10“ čiarku a slová „Ú. v. ES L 145, 8.6.1990“.

V poznámke pod čiarou k odkazu 1d nahradiť slová „potvrdení pôvodu zvieraťa a údajoch o pôvode čistokrvného plemenného hovädzieho dobytka, jeho spermy, vajíčok a embryí“ slovami **„osvedčeniach o pôvode a údajoch týkajúcich sa čistokrvných plemenných zvierat hovädzieho dobytka, ich spermy, vajíčok a embryí“.**

Ide o legislatívno-technickú úpravu súvisiacu so zaužívaným spôsobom uvádzania informácie o publikácii právne záväzných aktov Európskej únie v úradnom vestníku a legislatívno-technickú úpravu názvu v znení tak, ako bolo publikované v úradnom vestníku.

**Výbor Národnej rady Slovenskej republiky pre hospodárstvo, výstavbu a dopravu**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

6. K čl. I bodu 11 (poznámka pod čiarou k odkazu 1e)

V poznámke pod čiarou k odkazu 1e vložiť za slová „Mimoriadne vydanie Ú. v. EÚ, kap. 3/zv. 9“ čiarku a slová „Ú. v. ES L 247, 23.8.1989“.

Ide o legislatívno-technickú úpravu súvisiacu so zaužívaným spôsobom uvádzania informácie o publikácii právne záväzných aktov Európskej únie v úradnom vestníku.

**Výbor Národnej rady Slovenskej republiky pre hospodárstvo, výstavbu a dopravu**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

7. K čl. I bodu 17

 V navrhovanom § 5 ods. 1 sa slovo „ministerstvom“ nahrádza slovami „Ministerstvom pôdohospodárstva a rozvoja vidieka Slovenskej republiky (ďalej len „ministerstvo“)“.

Ide o zavedenie legislatívnej skratky v súlade s legislatívnymi pravidlami tvorby zákonov t. j. na mieste kde sa skracované slová použijú prvý krát.

**Výbor Národnej rady Slovenskej republiky pre hospodárstvo, výstavbu a dopravu**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

8. K čl. I bodu 17 (poznámky pod čiarou k odkazom 2, 2a, 2b)

 V poznámke pod čiarou k odkazu 2 vložiť za slová „Mimoriadne vydanie Ú. v. EÚ, kap. 3/zv. 9“ čiarku a slová „Ú. v. ES L 247, 23.8.1989“.

V poznámke pod čiarou k odkazu 2a vložiť za slová „Mimoriadne vydanie Ú. v. EÚ, kap. 3/zv. 6“ čiarku a slová „Ú. v. ES L 125, 12.5.1984“, za slová „Mimoriadne vydanie Ú. v. EÚ, kap. 3/zv. 9“ čiarku a slová „Ú. v. ES L 247, 23.8.1989“, za slová „Mimoriadne vydanie Ú. v. EÚ, kap. 3/zv. 10“ čiarku a slová „Ú. v. ES L 145, 8.6.1990“ a za slová „Mimoriadne vydanie Ú. v. EÚ, kap. 3/zv. 12“ čiarku a slová „Ú. v. ES L 192, 11.7.1992“.

Poznámku pod čiarou k odkazu 2b upraviť takto: „Príloha k rozhodnutiu 89/504/EHS. § 3 zákona č. 39/2007 v znení neskorších predpisov.“.

Ide o legislatívno-technické úpravy súvisiace so zaužívaným spôsobom uvádzania informácie o publikácii právne záväzných aktov Európskej únie v úradnom vestníku a úpravu citácie rozhodnutia úplne uvedeného v predchádzajúcej poznámke pod čiarou na skrátenú citáciu.

**Výbor Národnej rady Slovenskej republiky pre hospodárstvo, výstavbu a dopravu**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

9. K čl. I bodu 18

 V navrhovanom § 6 ods. 1 sa slová „Ministerstvo pôdohospodárstva a rozvoja vidieka Slovenskej republiky (ďalej len „ministerstvo“)“ nahrádzajú slovom „ministerstvo“.

Ide o legislatívnu úpravu nadväzujúcu na zavedenie legislatívnej skratky v § 5.

**Výbor Národnej rady Slovenskej republiky pre hospodárstvo, výstavbu a dopravu**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

10. K čl. I bodu 19 (poznámka pod čiarou k odkazu 2f)

V poznámke pod čiarou k odkazu 2f vložiť za slová „(90/257/EHS) Mimoriadne vydanie Ú. v. EÚ, kap. 3/zv. 10“ čiarku a slová „Ú. v. ES L 145, 8.6.1990“, za slová „Mimoriadne vydanie Ú. v. EÚ, kap. 3/zv. 18“ čiarku a slová „Ú. v. ES L 19, 25.1.1996 a za slová „Mimoriadne vydanie Ú. v. EÚ, kap. 3/zv. 19“ čiarku a slová „Ú. v. ES L 210, 20.8.1996“.

V poznámke pod čiarou pri uvádzaní rozhodnutia 90/258/EHS vypustiť slová „Komisie z 10. mája 1990, stanovujúce zootechnické certifikáty o pôvode čistokrvných plemenných oviec a kôz, ich spermy, vaječných buniek a embryí“ a slová „(Mimoriadne vydanie Ú. v. EÚ, kap. 3/zv. 10)“.

Ide o legislatívno-technické úpravy súvisiace so zaužívaným spôsobom uvádzania informácie o publikácii právne záväzných aktov Európskej únie v úradnom vestníku a úpravu citácie rozhodnutia úplne uvedeného v predchádzajúcej poznámke pod čiarou na skrátenú citáciu.

**Výbor Národnej rady Slovenskej republiky pre hospodárstvo, výstavbu a dopravu**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

11. K čl. I v bode 52

 V § 19a bod 5 písm. a) sa za slová „fyzickú osobu podnikateľa,“ vkladá slovo „názov“ a v odseku 6 písm. a) sa slovo „obchodného“ nahrádza slovom „príslušného“.

V prípade, že by prílohou žiadosti o vydanie osvedčenie na chov rýb bol len výpis z obchodného registra alebo osvedčenie vydané pre súkromne hospodáriacich roľníkov, dochádzalo by k diskriminácii a obmedzeniu hospodárskej súťaže subjektov tretieho sektora, ktoré sa nezapisujú do obchodného registra, ale iného napr. v prípade Slovenského rybárskeho zväzu do registra občianskych združení, ktorý vedie Ministerstvo vnútra SR.

Nepredložením výpisu z obchodného registra by preto Slovenský rybársky zväz nemohol požiadať o vydanie osvedčenia na výkon hospodárskeho chovu trhových rýb, generačných rýb alebo rybích násad.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor schváliť**

12. K čl. I v bode 52 k § 20 ods. 2 slová „obdobie piatich rokov“ nahradiť slovami „obdobie minimálne desať rokov“.

Farmové chovy sú špecifické a plánované na obdobie minimálne 20 rokov a je nepraktické a kontraproduktívne obmedziť platnosť osvedčenia na 5 rokov a to hlavne ak sú jasne definované podmienky odňatia. Skracovanie platnosti osvedčenia ohrozuje investíciu do farmy a odradí potenciálnych záujemcov a danú aktivitu.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

13. K čl. I bod 57

 V § 24 odsek 3 znie:

 „(3) Semeno plemenníkov môže nakupovať a predávať len prevádzkovateľ inseminačnej stanice podľa § 6.“.

Zároveň sa v § 24 vypúšťa odsek 6.

Ide o predĺženie ochrany nášho trhu tak, ako bolo upravené v doterajšom znení zákona dovtedy, kým sa nepodarí nájsť celoeurópsku dohodu na skutočné otvorenie trhu v oblasti plemenárskych služieb. Liberalizáciou trhu by získali naši chovatelia nerovnocenné postavenie napríklad s chovateľmi v Nemecku, Francúzsku či Holandsku, ktoré si udržiavajú svoje silné ochranárske opatrenia. Po prijatí zákona v predloženej podobe, budú môcť nemeckí, francúzski, holandskí obchodníci voľne predávať na Slovenskom trhu, ale my sa nebudeme môcť rovnako presadiť na ich trhoch.

**Výbor Národnej rady Slovenskej republiky pre pôdohospodárstvo a životné prostredie**

**Bez odporúčania**

14. K čl. I bodu 59 (poznámka pod čiarou k odkazu 13d)

V poznámke pod čiarou k odkazu 13d vložiť za slová „Mimoriadne vydanie Ú. v. EÚ, kap. 3/zv. 9“ čiarku a slová „Ú. v. ES L 247, 23.8.1989“ a za slová „Mimoriadne vydanie Ú. v. EÚ, kap. 3/zv. 10“ čiarku a slová „Ú. v. ES L 145, 8.6.1990“.

V poznámke pod čiarou k odkazu 13d nahradiť slová „Ú. v. EÚ L 16, 22.6.2006“ slovami „Ú. v. EÚ L 169, 22.6.2006“.

Ide o legislatívno-technické úpravy súvisiace so zaužívaným spôsobom uvádzania informácie o publikácii právne záväzných aktov Európskej únie v úradnom vestníku a opravu informácie o publikácii v úradnom vestníku.

**Výbor Národnej rady Slovenskej republiky pre hospodárstvo, výstavbu a dopravu**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

15.K čl. I v bode 62 sa dopĺňa pod § 32a nadpis „Ustanovenia účinné od 1. novembra 2011“.

Legislatívno-technická úpravy, aby používateľ zákona vedel, kedy prechodné ustanovenia § 32a nadobudli účinnosť.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

16. K čl. I v bode 62 sa § 32a dopĺňa odsekom 5, ktorý znie:

 „(5) Majetok štátu v správe Plemenárskych služieb Slovenskej republiky štátny podnik ministerstvo vloží do rozpočtovej organizácie alebo príspevkovej organizácie, spolu s ním prechádzajú aj práva a povinnosti vyplývajúce z pracovno-právnych vzťahov, štátnozamestnaneckých vzťahov a iných právnych vzťahov, ako aj pohľadávky a záväzky.“.

Vzhľadom na plánované zrušenie štátneho podniku Plemenárske služby, je potrebné sa postarať o zamestnancov a majetok štátu.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

17. K čl. I  bodu 63 a k čl. II

 V navrhovanom § 32a sa slová „do 30. septembra 2011“ nahrádzajú slovami „do 31. októbra 2011“ a v čl. II sa slová 1. októbra 2011“ nahrádzajú slovami „1.novembra 2011“.

Vychádzajúc z predpokladaného termínu schválenia zákona sa navrhuje posunúť jeho účinnosť na 1. novembra 2011 a v nadväznosti na to sa navrhuje upraviť aj dátumy obsiahnuté v prechodnom ustanovení § 32a, ktoré súvisia s termínom účinnosti.

**Výbor Národnej rady Slovenskej republiky pre hospodárstvo, výstavbu a dopravu**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

18. V čl. II sa na konci bodka nahrádza čiarkou a dopĺňajú sa slová „okrem ustanovenia § 32a ods. 5, ktorý nadobúda účinnosť 1. januára 2012.“.

Ide o upresnenie účinnosti zákona.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

 O bodoch spoločnej správy č. 1 až 12, 14 až 18 hlasovať spoločne s návrhom gestorského výboru uvedené body **schváliť.**

 Bod č. 13 bez odporúčania gestorského výboru.

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (tlač 409) **schváliť s pripomienkami.**

 Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (tlač 409) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 116 zo 14. septembra 2011.

 V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Mária **S a b o l o v á** v. r.

predsedníčka výboru